Projekts

2013.gada “\_\_”.\_\_\_\_\_\_\_\_ Noteikumi Nr.\_\_

Rīgā (prot.Nr.\_\_ § )

**Grozījumi Ministru kabineta 2009.gada 31.marta noteikumos Nr.279 „Noteikumi par kārtību, kādā personas saņem sociālās rehabilitācijas pakalpojumus sociālas rehabilitācijas institūcijās, un prasībām sociālās rehabilitācijas pakalpojumu sniedzējiem””**

Izdoti saskaņā ar Sociālo pakalpojumu un sociālās

palīdzības likuma 3.panta otro daļu,

13.panta pirmās daļas 6.punktu un

17.panta pirmo daļu un

Invaliditātes likuma 11.panta 2.punktu

Izdarīt Ministru kabineta 2009.gada 31.marta noteikumos Nr.279 „Noteikumi par kārtību, kādā personas saņem sociālās rehabilitācijas pakalpojumus sociālas rehabilitācijas institūcijās, un prasībām sociālās rehabilitācijas pakalpojumu sniedzējiem” (Latvijas Vēstnesis, 2009, 53.nr.; 2010, 128.nr.; 2011, 78.nr.) šādus grozījumus:

1. Izteikt 1.2.apakšpunktu šādā redakcijā:

„1.2. funkcionālos traucējumus, kuri personai darbaspējīgā vecumā (no 15 gadiem līdz vecuma pensijas piešķiršanai noteiktā vecuma sasniegšanai atbil­stoši likumam “Par valsts pensijām”), kā arī personām ar funkcionāliem traucējumiem pēc darbaspējīgā vecuma, kuras strādā (uzskatāmas par darba ņēmējām vai pašnodarbinātajām saskaņā ar likumu „Par valsts sociālo apdrošināšanu”), dod tiesības saņemt sociālās rehabilitācijas pakalpojumus par valsts budžeta līdzekļiem;”

2. Izteikt 2.1.apakšpunktu šādā redakcijā:

„2.1. personas ar funkcionāliem traucējumiem darbspējīgā vecumā, kā arī personas ar funkcionāliem traucējumiem pēc darbaspējīgā vecuma, kuras strādā (turpmāk – personas ar funkcionāliem traucējumiem), ja funkcionālie traucējumi atbilst šajos noteikumos noteiktajiem kritērijiem;”

1. Izteikt 2.4.apakšpunktu šādā redakcijā:

„2.4. personas ar prognozējamo invaliditāti darbspējīgā vecumā un personas ar prognozējamo invaliditāti pēc darbspējīgā vecuma, kuras strādā (turpmāk – personas ar prognozējamo invaliditāti), ja personas funkcionālie traucējumi atbilst šajos noteikumos norādītajiem kritērijiem un Veselības un darbspēju ekspertīzes ārstu valsts komisijas (turpmāk – komisija) apstiprinātajā personas individuālajā rehabilitācijas plānā ir noteikta nepieciešamība saņemt pakalpojumus.”

4. Papildināt noteikumus ar 9.4.apakšpunktu šādā redakcijā:

„9.4. persona ar funkcionāliem traucējumiem pēc darbaspējīgā vecuma, kura strādā, šo noteikumu 9.3.apakšpunktā minētajā iesniegumā papildus norāda, ka ir darba ņēmējs pie attiecīgā darba devēja, vai norāda nodokļu maksātāja reģistrācijas numuru un komersanta firmu, ja ir individuālais komersants, vai nodokļu maksātāja reģistrācijas numuru, ja veic saimniecisko darbību.”

5. Izteikt 9.2 punktu šādā redakcijā:

„9.2 Ja pakalpojumus vēlas saņemt persona ar prognozējamu invaliditāti, iesniegumu par pakalpojumu piešķiršanu, šo noteikumu [9.1.apakšpunktā](http://www.likumi.lv/doc.php?id=190188#p9) minēto atzinumu un 9.2.apakšpunktā minētos dokumentus persona Sociālās integrācijas valsts aģentūrā iesniedz personīgi vai nosūta elektroniska dokumenta formā, atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032011082300658&Req=0101032011082300658&Key=0101032005062800473&Hash=ādāšanas,noformēšanas,glabāšanasunapriteskārtībavalstsunpašvaldībuiestādēsunkārtība,kādā_top), vai izmantojot pasta pakalpojumus.”

6. Papildināt 14.1.apakšpunkta ievaddaļu aiz vārdiem „izvērtē tos” ar vārdiem „tai skaitā pieprasa ziņas no Valsts sociālās apdrošināšanas aģentūras un pārbauda, vai persona ar funkcionāliem traucējumiem pēc darbspējas vecuma uzskatāma par darba ņēmēju vai pašnodarbināto saskaņā ar likumu „Par valsts sociālo apdrošināšanu,”

7. Izteikt 14.1.4. apakšpunkta pirmo teikumu šādā redakcijā:

„14.1.4. par personas uzņemšanu pakalpojumu saņēmēju rindā un pakalpojumu piešķiršanu ar nosacījumu, ka, pienākot rindai, personai ir tiesības saņemt pakalpojumu.”

8. Izteikt 14.2 punkta ievaddaļu šādā redakcijā:

„14.2 Ja pakalpojumu pieprasa persona ar prognozējamu invaliditāti, Sociālās integrācijas valsts aģentūra izvērtē šo noteikumu 9.2 punktā minētos dokumentus, tai skaitā pieprasa ziņas no Valsts sociālās apdrošināšanas aģentūras un pārbauda, vai persona ar prognozējamo invaliditāti pēc darbspējas vecuma uzskatāma par darba ņēmēju vai pašnodarbināto saskaņā ar likumu „Par valsts sociālo apdrošināšanu”, un piecu darbdienu laikā pēc dokumentu saņemšanas pieņem vienu no šādiem lēmumiem:”

9. Svītrot 14.23. apakšpunktu.

10. Izteikt 14.4 punktu šādā redakcijā:

„14.4 Pienākot šo noteikumu [14.1.4.](http://pro.nais.lv/naiser/text.cfm?Key=0101032009033100279#IntPNpunkt14.1.4.)apakšpunktā minētajai pakalpojumu saņemšanas rindai, Sociālās integrācijas valsts aģentūra atkārtoti izvērtē personas atbilstību pakalpojumu saņemšanai un:

14.41. pārbauda datus (pieprasa ziņas no Valsts sociālās apdrošināšanas aģentūras) par to, vai persona, kura uzņemta rindā kā persona ar funkcionāliem traucējumiem pēc darbspējas vecuma, kura strādā, uzskatāma par darba ņēmēju vai pašnodarbināto saskaņā ar likumu „Par valsts sociālo apdrošināšanu”;

14.42. izsniedz norīkojumu pakalpojumu saņemšanai;

14.43. pieņem lēmumu par atteikumu piešķirt pakalpojumus, ja konstatēts, ka personai nav tiesību tos saņemt.”

Ministru prezidents                                                         V.Dombrovskis

Labklājības ministre                                                        I.Viņķele

20.05.2013. 09:17

597,

L.Juste, 67021669,

[Liga.Juste@lm.gov.lv](mailto:Liga.Juste@lm.gov.lv)